થાણે: થાણેની વિશેષ અદાલતે કરોડોનાં ડ્રગ્સની દાણચોરી કેસમાં પૂર્વ અભિનેત્રી મમતા કુલકર્ણી અને દાણચોર વિકી ગોસ્વામીને ભાગેડુ જાહેર કરી આ બંનેની તમામ મિલકતો જપ્ત કરવા આદેશ આપ્યો છે. એનડીપીએસ અદાલતના ન્યાયાધીશ એચ એમ પટવર્ધને આપેલા આદેશમાં જણાવ્યું છે કે હવે આ કેસમાં વિકી ગોસ્વામી અને મમતા કુલકર્ણીને ભાગેડુ જાહેર કરવામાં આવ્યાં છે. તેથી આ બંનેની તમામ મિલકત જપત કરવામાં આવે. આ આદેશ બાદ શિશિર હીરેએ જણાવ્યું હતું કે હવે આ કેસમાં કાયદો બનાવનારી એજન્સીઓએ કામ કરવાનું રહેશે. અને પોલીસે પણ આ અંગે એક મહિનામાં અહેવાલ આપવો પડશે.જેમાં પોલીસને આરોપીઓની મિલકત જપત કરવાનો અધિકાર છે. તેમજ આદેશ મુજબ પોલીસ આ બંને આરોપીઓને સરનામે વોરંટની બજવણી પણ કરી શકશે.